open-index/open-wikipedia-markdown huggingface dataset:
שארלוט ספנסר (שחקנית)

**שארלוט ספנסר** (באנגלית: **Charlotte Spencer**; נולדה ב-26 בספטמבר 1991) היא שחקנית, זמרת ורקדנית בריטית. היא ידועה מהופעתה בתפקיד הנשי הראשי בסדרה "The Living and the Dead". בשנת 2015 נבחרה ספנסר ל"כוכבת המחר" של מגזין Screen International.

## ביוגרפיה
ספנסר נולדה ב־26 בספטמבר 1991 בהארלו שבאסקס לפיטר ולקארן. יש לה אח ואחות צעירים ממנה. על הרקע המשפחתי שלה אמרה ספנסר "אני באה מרקע של מעמד הפועלים, אבי הוא בנאי ואמי עובדת בבית ספר". בגיל שלוש החלה לרקוד בלט, וכבר מאז ידעה שהיא רוצה להופיע. בגיל 11 שלחו אותה הוריה לבית ספר למשחק בלונדון, בית הספר של תיאטרון סילביה יאנג במרילבון. הוריה משכנו את ביתם כדי לממן את קריירת המשחק שלה.

### תיאטרון
ממוזער|ספנסר עם הקאסט המקורי של הפקת "מרי פופינס" בלונדון (19 ביולי 2004)
בגיל 12 קיבלה ספנסר תפקיד במחזמר "מרי פופינס" בהפקה של ריצ'רד אייר משנת 2004. ב-2009 שיחקה בתפקיד בט במחזמר "אוליבר!". ב-2013 אייר ליהק אותה שוב, הפעם בתפקיד כריסטין קילר במחזמר "סטיבן וורד" מאת אנדרו לויד ובר לצדה של שארלוט בלקלדג' שגילמה את מנדי רייס-דייוויס.

### קולנוע וטלוויזיה
ספנסר שיחקה בתפקיד בתו של דקסטר פלטשר בסדרה "מלון בבילון". בגיל 17 דיבבה את אנג'לינה בלרינה בסדרת האנימציה "Angelina Ballerina: The Next Steps". ב-2011 הופיעה ספנסר בסרטים "Wild Bill" ו"עלובי החיים". ב-2012 שיחקה בסרט "צללים אפלים" בכיכובו של ג'וני דפ.

ב-2014 גילמה ספנסר את טינה פאלון בסדרת הטלוויזיה של ערוץ E4 "מתחת לפני השטח". על תפקיד זה הייתה מועמדת ב-2015 לפרס באפט"א לשחקנית המשנה הטובה ביותר. ב-2015 הופיעה ספנסר בפרק פיילוט של "Broad Squad" של רשת ABC, אבל לא הופקה סדרה מלאה. בסרט הקצר "Above" שיחקה ספנסר בתפקיד ניב. הסרט זכה בפרס הסרט הקצר הטוב ביותר בפרסי הקולנוע הלאומי של הממלכה המאוחדת. היא שיחקה בתפקיד ראשי בדמות לילי בסרט "Bypass" יחד עם ג'ורג' מק'קיי. עוד הופיעה בדמות אלי בסדרת הטלוויזיה "סטונמאות'" של ערוץ BBC2. ב-2015 הייתה ספנסר מועמדת לפרס באפט"א סקוטלנד לשחקנית הטובה ביותר על הופעתה ב"סטונמאות'". ב-2016 גילמה דמות של צלמת בשם שארלו אפלבי, בסדרת האימה "The Living and the Dead", יחד עם קולין מורגן. היא הופיעה בדרמה התקופתית סנדיטון בסתיו 2019, בתור אסתר דנהאם בעיבוד טלוויזיה לרומן הבלתי גמור של ג'יין אוסטן.

במאי 2016 החלה לשחק בתפקיד סאלי בסרט קצר בשם "Diagnosis" של BBC / NFTS.

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:שחקניות קולנוע וטלוויזיה בריטיות
קטגוריה:שחקנים ילדים אנגלים
קטגוריה:זמרות בריטיות
קטגוריה:זמרים בריטים
קטגוריה:רקדנים אנגלים
קטגוריה:רקדניות אנגליות
קטגוריה:בריטיות שנולדו ב-1991
קטגוריה:בריטים שנולדו ב-1991
האשמים (סרט, 2018)

**האשמים** (בדנית: **Den skyldige**) הוא סרט מתח דני משנת 2018, שכתב וביים גוסטב מולר. הסרט זכה בפרס הקהל בפסטיבל סאנדנס 2018, והיה גם המועמד הדני לסרט הזר הטוב ביותר בטקס פרסי האוסקר ה-91 (ובסוף לא נכנס לרשימת המועמדים הסופית).

בשנת 2021 נפליקס הוציאו עיבוד אמריקאי לסרט בשם "האשמה" בכיכובו של ג'ייק ג'ילנהול.

## תקציר
עלילת הסרט מתרחשת במיקום אחד: מוקד חירום של משטרת קופנהגן, במהלך לילה אחד. בסרט מופיעה דמות יחידה, ומרבית הדמויות האחרות נשמעות רק בקולן.

גיבור הסרט הוא אסגר הולם, קצין משטרה שעובד במשמרת לילה במוקד החירום. הוא בלש ותיק ומנוסה, שנאלץ לאייש את המוקד עד לסיום הליך משמעתי שמתנהל נגדו. הוא מקבל שיחת חירום מאישה שטוענת שנחטפה, ובאמצעות הטלפון בלבד הוא יוצא למרוץ נגד הזמן כדי להציל אותה.

## שחקנים
* יאקוב סדררגרן בתפקיד אסגר הולם
* ג'סיקה דינאג' בתפקיד איבן אוסטרגארד (קול בלבד)
* עומר שרגאווי בתפקיד ראשיד (קול בלבד)
* יוהאן אולסן בתפקיד מיכאל ברג (קול בלבד)
* קטינקה אוורס-יאנסן בתפקיד מטילדה אוסטרגארד (קול בלבד)
* יאקוב לומאן בתפקיד בו (קול בלבד)
* סימון בנביירך בתפקיד ניקולאי ינסן (קול בלבד)
* לורה ברו בתפקיד טניה בריקס (קול בלבד)
* מורטן טונבו בתפקיד טורבן

## ביקורת
הסרט קיבל ביקורות טובות באתר הסקירות Rotten Tomatoes: "מלוטש, משוחק היטב ובנוי באופן אינטליגנטי, מותחן מעולה, בעל עוצמה רבה תוך שימוש בקומץ של מרכיבים קולנועיים בסיסיים ויעילים". שבחים רבים קיבל השחקן יאקוב סדרגרן בתפקיד אסגר. "סדרגרן מצוין בתפקיד השוטר השקול והרגוע לכאורה, שלכוד במשרד וכל הזמן חושב איך להשיג את התשובות הנדרשות מבני שיחו המעורערים", נכתב בגלובס ובטיים אאוט. את עבודתו של הבמאי מולר, שזו יצירת הביכורים שלו, העריך יאיר רוה "די וירטואוזיית". ארז דבורה מציין ש"הסרט הוא דוגמה מרשימה לאופן בו ניתן לנצל את המגבלות הכפויות של צמצום במקום ובמספר הדמויות כדי להעצים את בניית המתח"

## קישורים חיצוניים

* 
* 
* 

## הערות שוליים

קטגוריה:סרטי 2018
קטגוריה:סרטים דניים
קטגוריה:סרטי משטרה
ריהוט אנושי

250px|ממוזער|גברים משמשים ככיסאות עבור נשים

**ריהוט אנושי** או **פורניפיליה** הוא מונח מתחום ה-BDSM, המתאר בני אדם המשמשים בתפקידי רהיטים עבור אדם אחר, כגון מגש, הדום, כיסא, שולחן, ארון או פריט אחר. דוגמאות לרהיטים אנושיים מופיעות באמנות המודרנית ובתעשיית הפורנוגרפיה.

## באמנות
האנשים המשמשים כדוגמנים בתחום הריהוט האנושי עשויים להיות עירומים או עירומים למחצה, על מנת להוסיף משיכה ארוטית ואסתטית ליצירה. הפסלונים של האמן אלן ג'ונס  שנעשו ב-1969, המציגים נשים עירומות למחצה בתפקידי הרהיטים, הן דוגמה קלאסית לתיאורה של פורניפיליה כאמנות.

במחזה "נכנע ומנוצח" של המחזאי הישראלי חנוך לוין, אחד הגברים משמש  בתור שרפרף לגברת בביתה. 

## קשירת הרהיט האנושי
המונח פורניפיליה נטבע על ידי אמן הקשירות ג'ף גורד אשר התמחה בג'אנר זה וכן ניהל את האתר "House of Gord" העוסק בנושא. פורניפיליה ברבות מהמקרים כרוכה בכך שהרהיט האנושי יהיה קשור בחוזקה ללא יכולת לזוז, כאשר הוא צפוי להישאר במצב נייח זה לתקופה ממושכת. לעיתים קרובות יחובר לרהיט האנושי גם מחסום פה, כך שהוא לא יוכל לדבר או להשמיע קולות וכן לעיתים הוא יהיה מוצב בעמדה לא נוחה ואף מסוכנת. בהרבה מיצירות הרהיטים האנושיים של ג'ף גורד היה שימוש גם בויברטורים. על מנת לשמור על בטיחות נאותה בזמן הסשנים המערבים פורניפיליה מסוג זה, נדרש מהשולט לבצע בדיקות תכופות לרווחתו של הכנוע.

## קישורים חיצוניים

## הערות שוליים

קטגוריה:BDSM
קטגוריה:פאראפיליה
טימותי ואה

**טימותי טרפה ואה** (באנגלית: **Timothy Tarpeh Weah**, נולד ב-22 בפברואר 2000) הוא כדורגלן אמריקאי המשחק כחלוץ בקבוצת מרסיי ובנבחרת ארצות הברית.

ואה, הוא בנו של ג'ורג' ואה, כדורגלן עבר ליברי ונשיא ליבריה לשעבר.

## קריירת מועדונים
ואה נולד בברוקלין, ניו יורק שבארצות הברית. בילדותו עבר להתגורר בפמברוק פיינס, פלורידה, בה החל לשחק כדורגל בקבוצת ווסט פיינס יונייטד. בהמשך חזר לניו יורק, ועבר לשחק בקבוצת רודסדייל בקווינס, קבוצה שנוהלה על ידי דודו. ואה שיחק במשך שלוש עונות בליגת האקדמיה לפיתוח. בשנת 2013 הצטרף לאקדמיה של קבוצת ניו יורק רד בולס וזכה להתעניינות מצד קבוצת צ'לסי. שנה לאחר מכן עבר לצרפת והצטרף לאקדמיה לנוער של קבוצת פריז סן-ז'רמן. במשחקו הראשון בקבוצה הבקיע שלושער בניצחון 8–1 על קבוצת לודוגורץ ראזגרד במסגרת ליגת האלופות לנוער.

ב-3 ביולי 2017 חתם על חוזה לשלוש שנים בקבוצת הבוגרים של פריז סן-ז'רמן, הקבוצה בה שיחק אביו בשנות התשעים. את מרבית העונה העביר עם קבוצת המחליפים של הקבוצה המתחרה בליגה הרביעית בצרפת ובליגת האלופות לנוער. את הבכורה בקבוצה הבוגרת ערך ב-3 במרץ במשחק הליגה נגד טרואה בו עלה כמחליף בדקה ה-79. במשחק סיום העונה נגד קבוצת קן עלה לראשונה בהרכב הפותח. את שער הבכורה בקבוצה כבש בניצחון 4–0 על מונקו במסגרת גביע האלופות הצרפתי. שבוע לאחר מכן כבש את שער הליגה הראשון שלו במשחק הפתיחה של העונה שהתסיים בניצחון 3–0 על קבוצת קון.

בינואר 2019 הושאל לקבוצת סלטיק מליגת העל הסקוטית.

ב-1 ביולי 2023 חתם ביובנטוס תמורת 10.3 מיליון אירו.

ב-6 באוגוסט 2025 הושאל לאולימפיק מרסיי עם חובת רכישה.

## נבחרת לאומית
מלבד האזרחות האמריקאית של ואה הוא מחזיק באזרחות ליברית, צרפתית וג'מייקנית ויכל לבחור לשחק בכל אחת מארבע הנבחרות. אף על פי שקיבל הצעה להצטרף לנבחרת צרפת העדיף להצטרף לנבחרת ארצות הברית. הוא החל לשחק בנבחרות הצעירורת החל מגיל 12 והיה שותף לזכייה במקום השני באליפות CONCACAF עד גיל 17 בשנת 2017, טורניר בו הבקיע שני שערים. באוקטובר אותה שנה היה שותף לסגל הנבחרת שהשתתף בגביע העולם בכדורגל עד גיל 17 שהתקיים בהודו. בשלב שמינית הגמר של הטורניר הבקיע שלושער בניצחון 5–0 על נבחרת פרגוואי.

במרץ 2018 ערך את הופעת הבכורה בנבחרת הבוגרת כשנכנס כמחליף בדקה ה-86 במשחק הידידות עם נבחרת פרגוואי. חודשיים לאחר מכן הבקיע את שער הבכורה בנבחרת בניצחון 3–0 על נבחרת בוליביה.

נכלל בסגל נבחרת ארצות הברית לטורניר מונדיאל 2022 ולקופה אמריקה 2024.

## תארים
**פריז סן ז'רמן**
* אליפות צרפת: 2017/2018, 2018/2019
* גביע האלופות (צרפת): 2018
**סלטיק**
* אליפות סקוטלנד: 2018/2019
* גביע סקוטי: 2018/2019
**ליל**
* אליפות צרפת: 2020/2021
*הסופר קאפ הצרפתי: 2021
;יובנטוס
* הגביע האיטלקי: 2023/2024
**נבחרת ארצות הברית**
* ליגת האומות של CONCACAF: (3) 2023/2024, 2022/23, 2019/2020

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:כדורגלני פריז סן-ז'רמן
קטגוריה:כדורגלני סלטיק
קטגוריה:כדורגלני ליל
קטגוריה:כדורגלני יובנטוס
קטגוריה:כדורגלני אולימפיק מרסיי
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אמריקאים שנולדו ב-2000
Tonta

"**Tonta**" (בעברית: "**מטופש**") הוא סינגל שהוקלט על ידי הצמד הלטיני ר.ק.מ & קני-ווי ביחד עם זמרת הרגאטון הדומיניקנית נאטי נטשה. השיר יצא לאור ב-9 בפברואר 2018, כסינגל שלא מתוך אלבום, על ידי חברת התקליטים פינה רקורדס.

השיר הגיע למקום ה-29 במצעד סוף השנה שברפובליקה הדומיניקנית.

## רקע וכתיבה
השיר נכתב על ידי נאטי נטשה, רפאל פינה ור.ק.מ & קני-ווי ומפיקו טרם נודע. השיר הוא שיר בסגנון הרגאטון, המשלב בתוכו גם את סגנון הפופ הלטיני; שני סגנונות אלו מאפיינים שירים נוספים של ר.ק.מ & קני-ווי ונטשה. שיתוף פעולה זה, הוא הראשון של הצמד עם נטשה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.

## וידאו קליפ
הווידאו קליפ הנלווה שיצא עבור השיר פורסם ב-9 בפברואר 2018 בערוץ היוטיוב של פינה רקורדס. בתחילת הקליפ ניתן לראות את נאטי נטשה על במה, בתוך בר. לאחר מכן, ניתן לראותה רוקדת על מיטה אשר נמצאת בתוך גינה. לאורכו של הקליפ, היא מבצעת את מילות השיר, בעת שהצמד מבצע תנועות ריקוד שונות.

נכון ליוני 2020, מונה הצפיות של הקליפ עומד על למעלה מ-430 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת פינה רקורדס
מחלף לקייה

**מחלף לקייה** הוא מחלף בנגב הממוקם צפונית ליישוב לקייה וקרוי על שמו, ומחבר בין כביש 6, כביש 31 וכביש 358. הוא נפתח לתנועה באפריל 2016 עם פתיחת קטע כביש 6 בינו לבין מחלף להבים.

## מבנה המחלף
המחלף הוא מחלף יהלום כאשר הצמתים במחלף הם מעגלי תנועה. החיבור בין כביש 31 לכביש 358 עובר בגשר מעל לכביש 6. קטע כביש 31 שיוצא מהמחלף משמש את היישוב לקייה בעיקר. נהגים הרוצים להמשיך מזרחה לכיוון ערד וים המלח יכולים לעשות זאת בדרך יותר מהירה, עם המשך עם כביש 6 ויציאה לכביש 31 במחלף שוקת.

## קישורים חיצוניים
* החברה הלאומית לדרכים בישראל

קטגוריה:כביש 6: מחלפים
קטגוריה:מחלפי יהלום
קטגוריה:כביש 31: צמתים ומחלפים
קטגוריה:לקייה: תחבורה
קטגוריה:הנגב: צמתים ומחלפים
לה ריטה מיצוקו

**לֶה ריטה מיצוּקוֹ** (בצרפתית: **Les Rita Mitsouko**) היו להקת פופ רוק צרפתית מורכבת מצמד מוזיקאים: נגן הגיטרה פרד שישן   (Fred Chichin,  1 במאי 1954 - 28 בנובמבר 2007 ) והזמרת קתרין רנז'ה (Catherine Ringer, ילידת 18 באוקטובר 1957).
הם הופיעו לראשונה תחת השם הזה במועדון ז'יבוס בפריז בשנת 1980.
הם הפכו בהמשך לאחת מהתופעות המוזיקליות המוערכות ביותר בצרפת.
סינגל הבכורה שלהם "Marcia Baila" שהופק על ידי קוני פלנק, הגיע למקום השני במדרג הסינגלים בצרפת בשנת 1984. אחר כך הם שיתפו פעולה עם המפיק טוני ויסקונטי ביצירת שני אלבומים:No Comprendo ו־Marc & Robert.
בהמשך "Singing in the Shower" שבוצע יחד עם ספארקס הפך ללהיט בצרפת והושמע תכופות בתחנות הרדיו לריקודים בארצות הברית בשנת 1988. איגי פופ שיתף איתם פעולה
ב-Système D ושר יחד עם קתרין רנז'ה ב-"My Love Is Bad"
קיום הלהקה הסתיים עם בשנת 2007 עם מותו של פרד שישן מסיבוכים של סרטן.
קתרין רנז'ה יצא לסיור הופעות תחת הכותרת "קתרין רנז'ה שרה לה ריטה מיצוקו ויותר" ופרצה בקריירה של זמרת סולו.

## היסטוריה
קתרין רנז'ה ופרד שישן נפגשו בפריז בשנת 1979. שישן היה בעבר נגן הגיטרה של להקת הרוק הצרפתית "גזולין" ויצא זה עתה מכלא אחרי פרשת סמים.
קתרין רנז'ה השתתפה אז כזמרת בקומדיה המוזיקלית *Flashes rouges* מאת מארק'או (Marc'O) וז'נבייב ארווה. כשהם מחוסרי פרנסה עזבו שניהם את מסגרתם הקודמת ואחרי שבוע של חזרות ביחד הציע שישן לרנז'ה להקים איתו צמד רוק. תחת שם העט ספרא Sprats הם הלחינו את שיריהם הראשונים והופיעו בברים, במסעדות והאולמות קטנים, כמו "ז'יבוס"

ב-1980 הלחינו וביצעו את שיר הנושא 'Aux limites de la mer במחזה של ארמנדו ליאמס
בבימוי קתרין דאסטה ועם מרגיה מורטו. ב-1981 הם אימצו את השם Rita Mitsouko ויצאו לסיורם הראשון בארצות הברית כלהקת חימום של הלהקה הניו יורקית Indoor Life.
הם חתמו על החוזה הראשון שלהם עם בית התקליטים וירג'ין צרפת והוציאו את התקליט 45 T הראשון - *Minuit dansant*.
הצמד ביצע בהמשך את המוזיקה למופע הריקוד *Pôle à pôle*, עם הרקדנים מרי-כריסטין גאורגיו ואלן ביפאר לרגל ביאנלת המחול בליון ב-1983.

## דיסקוגרפיה
*1984 - Rita Mitsouko
*1986 - No Comprendo
*1988 - Marc & Robert
*1993 -Système D
*2000 - Cool Frénésie
*2002 -La Femme trombone
*2007 - Variéty

## קישורים חיצוניים

* 

* באתר הסרטים IMDb

קטגוריה:להקות רוק
קטגוריה:להקות צרפתיות
קטגוריה:להקות שהוקמו בשנת 1980
אלכסנדר קלשצ'נקו

**אלכסנדר קלשצ'נקו** (נולד ב-2 בנובמבר 1995, ולאדיקווקז, צפון אוסטיה, רוסיה) הוא כדורגלן רוסי, המשחק בתפקיד בלם בקבוצת טום טומסק מליגת הכדורגל הלאומית של רוסיה.

## קריירה
### קריירת מועדונים
מ-2012 עד 2013, הוא שיחק בקבוצת הנוער של אלאניה וגם שיחק משחק אחד בגביע הרוסי. בשנים 2013-2014, הוא שיחק במועדון אלאניה-ד' באליפות ה-PFL ושיחק 17 משחקים.

באוגוסט 2014 הוא עבר לקובאן כשבעונת 2014/15 הוא שיחק 29 משחקים והבקיע 3 שערים עבור נבחרת הנוער של הקבוצה מקרסנודאר.

את הופעת הבכורה שלו בהרכב הקבוצה הבוגרת בקובאן עשה ב-23 בספטמבר 2015 במשחק הגביע נגד שיניק ירוסלבל ואת הופעת הבכורה שלו בפרמייר ליג הרוסי ערך ב-24 באוקטובר, כשעלה כמחליף במקומו של סרגיי טקאצ'יוב בדקה ה-76 של המשחק מול מורדוביה . בעונת 2015/16 הוא השתתף בחמישה משחקים בקובאן בליגת העל הרוסית בכדורגל .

בעונה הבאה הועבר לקבוצת המילואים של "קובאן" — "קובאן-2 ". בעונת 2016/17, הוא שיחק בעיקר באליפות ה-PFL, אבל הוא גם לקח חלק בחמישה משחקים של הקבוצה הבוגרת באליפות FNL . בעונת 2017/18, הושאר בקבוצה הבוגרת ושיחק עבורה 28 משחקים, עד לפירוק הקבוצה.

בקיץ 2018 הוא עבר למועדון הכדורגל "טום", כשהוא חתם על חוזה לשנתיים. הוא עשה את הופעת הבכורה שלו במדי טום ב-17 ביולי 2018 במשחק נגד פאקל וורונז'.

## קישורים חיצוניים

## הערות שוליים

קטגוריה:כדורגלנים רוסים
קטגוריה:בלמי כדורגל רוסים
קטגוריה:ולדיקווקז: כדורגלנים
קטגוריה:כדורגלני אלניה ולדיקווקז
קטגוריה:כדורגלני קובאן קרסנודאר
קטגוריה:כדורגלני טום טומסק
קטגוריה:רוסים שנולדו ב-1995
זאק סטפן

**זאקרי (זאק) תומאס סטפן** (באנגלית: **Zackary Thomas Steffen**, נולד ב-2 באפריל 1995) הוא כדורגלן אמריקאי המשחק בעמדת השוער בקבוצת קולורדו ראפידס ובנבחרת ארצות הברית.

## קריירת מועדונים
סטפן נולד בקוטסוויל, פנסילבניה. בגיל 19 הצטרף לקבוצת המילואים של פרייבורג ושימש כשוער השלישי בקבוצה הבכירה. ביולי 2016 חזר לארצות הברית וחתם על חוזה בקבוצת קולומבוס קרו מליגת ה-MLS. חודש לאחר מכן הושאל לקבוצת פיטסבורג ריברהונדס, בה שיחק עד לסיום העונה.

בעונת 2017 הפך לשוערה הראשון שב לקלולמבוס קרו והיה לשוערה הראשון. בעונת 2018 נבחר לשוער העונה, לאחר ששמר על רשת נקייה במשך עשרה משחקים וספג רק 1.28 שערים בממוצע למשחק לאורך העונה.

סטפן הצטרף לקבוצת מנצ'סטר סיטי ביולי 2019, ובאותו קיץ כבר הושאל לפורטונה דיסלדורף מהבונדסליגה לעונה אחת.

ביולי 2022 הושאל למידלסברו מהצ'מפיונשיפ.

בינואר 2024 חזר לארצות הברית וחתם לשלוש שנים בקולורדו ראפידס.

## נבחרת לאומית
בשנת 2015 היה סטפן חלק מנבחרת ארצות הברית עד גיל 20 באליפות CONCACAF ובגביע העולם בכדורגל עד גיל 20. במאי 2016 זומן לראשונה לסגל הנבחרת הבוגרת, אך לא שותף במשחקים. בינואר 2018 קיבל זימון נוסף וערך את הבכורה במשחק ידידות מול נבחרת בוסניה והרצגובינה. ביוני אותה שנה הצטיין במשחק מול נבחרת צרפת כשעצר שבעה ניסיונות הבקעה, כולל שני ניסיונות בתוספת הזמן של המשחק, שהסתיים בתוצאה 1–1.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:כדורגלנים אמריקאים
קטגוריה:שוערי כדורגל אמריקאים
קטגוריה:פנסילבניה: כדורגלנים
קטגוריה:כדורגלני פרייבורג
קטגוריה:כדורגלני קולומבוס קרו
קטגוריה:כדורגלני מנצ'סטר סיטי
קטגוריה:כדורגלני פורטונה דיסלדורף
קטגוריה:כדורגלני מידלסברו
קטגוריה:כדורגלני קולורדו ראפידס
קטגוריה:כדורגלני נבחרת ארצות הברית
קטגוריה:כדורגלני גביע הזהב 2019
קטגוריה:זוכי פרס כדורגלן השנה בארצות הברית
קטגוריה:בוגרי אוניברסיטת מרילנד
קטגוריה:אמריקאים שנולדו ב-1995
וולטרס פרידנברגס

**וולטרס פרידנברגס** (בלטבית: **Valters Frīdenbergs**; 26 באוקטובר 1987 - 17 באוקטובר 2018) היה זמר לטבי.

## ביוגרפיה
פרידנברגס נולד בריגה, לטביה, ולמד בגימנסיה של ריגה, לאחר מכן גם למד תקופה באוניברסיטת לטביה, הוא החל את הקריירה המוזיקלית שלו כחבר בלהקת "Dzeguzīte".

בשנת 2005 נבחר לייצג את לטביה באירוויזיון 2005 ביחד עם קרליס בומייסטרס כצמד "וולטרס וקאז'ה" עם השיר "המלחמה עוד לא נגמרה" שכתב מרטינש פריימאניס, הם עלו לגמר התחרות, ודורגו לבסוף במקום החמישי.

הוא ניסה לייצג את לטביה באירוויזיון 2009 בהופעת סולו, אך לא עבר את חצי הגמר של התחרות הלאומית, הוא ביצע מספר שנים פרשנות לטלוויזיה הלטבית עבור תחרות האירוויזיון.

מ-2008 ועד 2011 היה חבר במפלגה הפוליטית "Latvia's First Party/Latvian Way".

## קישורים חיצוניים

* https://www.delfi.lv/izklaide/slavenibas/muziki/valters-fridenbergs-vel-nav-alkoholikis.d?id=31517195

## הערות שוליים

קטגוריה:מוזיקאים לטבים
קטגוריה:לטבים שנולדו ב-1987
קטגוריה:נפטרים ב-2018
אוקזאורוס

**אוקזאורוס** (שם מדעי: *Aucasaurus*) הוא סוג של דינוזאור נכחד ממשפחת האבליזאוריים אשר חי בקרטיקון העליון לפני 83–90 מיליון שנה. הדינוזאור קרוי על שם המשקעים הפרהיסטוריים בהם נמצא: "אוקו מהואבו" (Auca Mahuevo).

מאובני האוקזאורוס נמצאו בשנת 2002 בתצורות אנקלטו שבפטגוניה, ארגנטינה ושלדיו נמצאו שבורי גולגולת ועצמות גפיים. הוא היה קרובו של הקרנוטאורוס המוכר יותר שחי מאוחר ממנו ושל האבליזאורוס שחי לצידו והיה בעל מאפיינים דומים כמו ראשים קצרים חסרי קרניים וזרועות כמעט מנוונות וחסרות אצבעות רבות. הדינוזאור הגיע לאורך 6.1 מטרים ולמשקל 700 ק"ג, קטן יחסית לסוגים האחרים במשפחתו.

הדינוזאור היה טורף או אוכל נבלות של דינוזאורים אחרים שחיו בארגנטינה הקדומה כמו טיטאנוזאורים שונים שנמצאו עם ביצים באזור. על חלק מהמאובנים שהשתמרו התגלו סימני מאבק שנוצרו לפני שהדינוזאור מת.

## בתרבות
האוקזאורוס מופיע בסדרה כוכב הדינוזאורים שם נראים מספר פרטים וביניהם פרט בשם "שפירית" שניזון בתחילה מחרקים ובהמשך הופך לאויב של הסלטזאורים וכמעט טורף את אחת הנקבות אך הנקבה פוגעת בו ומרסקת את גולגולתו.

## קישורים חיצוניים

ממוזער|280px|מרכז|שלד של אוקזאורוס

קטגוריה:אבליזאוריים
קטגוריה:דינוזאורים שחיו בקרטיקון עליון באמריקה הדרומית
רולס-רויס דאוון

**רולס-רויס דאון** (באנגלית: **Rolls-Royce Dawn**) היא מכונית סלון בתצורת קבריולה מתוצרת יצרנית הרכב הבריטית **[[רולס-רויס]]** המיוצר משנת 2015 (שנת מודל 2016) ועד היום.

## נתונים
* 2 דלתות.
* 4 נוסעים (2+2).
* מנוע קדמי.
* מנוע הנעה אחורית.
* תאוצה בין 0 - 100 קמ"ש תוך 4.9 שניות.
* פליטת פחמן דו-חמצני - 330 גרם לק"מ.
* דגם ה"רולס-רויס דאוון" הוצג לראשונה בתערוכת המכוניות הבינלאומית. בפרנקפורט בשנת 2015.
* מחיר היחידה בבריטניה בשנת 2015: 250,000 לירה שטרלינג.

## תמונות

קובץ:2017-03-07 Geneva Motor Show 0920.JPG | "רולס-רויס דאוון", שנת 2017
קובץ:Rolls Royce Dawn 2016 (31214258855).jpg | "רולס-רויס דאוון", שנת 2016
קובץ:RRD hkgeneric 8468besg.jpg | "רולס-רויס דאוון"
קובץ:Rolls-Royce Dawn Goodwood 02.jpg | "רולס-רויס דאוון" - מבט לתא הנהג ו-לוח מחוונים
קובץ:RRDhk160520 6958besg.jpg | "רולס-רויס דאוון" - מבט לתוך הרכב
קובץ:Rolls-Royce Dawn Goodwood 01.jpg | "רולס-רויס דאוון"
קובץ:RRDhk160520 6917besg.jpg | "רולס-רויס דאוון"
קובץ:2016-03-01 Geneva Motor Show 0921.JPG | "רולס-רויס דאוון", שנת 2016
קובץ:2016-03-01 Geneva Motor Show 0924.JPG | "רולס-רויס דאוון", שנת 2016
קובץ: 2017-03-07 Geneva Motor Show 0921.JPG| "רולס-רויס דאוון"
קובץ: 2017-03-07 Geneva Motor Show 0922.JPG| "רולס-רויס דאוון"


## ראו גם
* רולס-רויס
* רולס-רויס סילבר דאון
* רולס-רויס סילבר סראף
* רולס-רויס ריית (2013)

## קישורים חיצוניים
 
* 
* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-2015
דאוון
קטגוריה:מכוניות בריטיות
פירורפטור

**פירורפטור** (שם מדעי: *Pyroraptor*; מילולית: "שודד אש") הוא סוג של דינוזאור נכחד ממשפחת הדרומאוזאוריים אשר היה קרוב לולוצירפטור וחי באזור פרובאנס שבדרום צרפת לפני 70.6 מיליון שנה, בסוף הקרטיקון. מאובניו התגלו בשנת 2000 וכללו רק שלדים חלקיים. את שמו קיבל עקב התגלותו לאחר שרפת יער גדולה באזור בו נמצא - הר האולימפוס, שעל שמם קרוי שם המין. הוא בין הבודדים בתרופודים שהתגלו באזור כשקדם לו מאובן של מגלוזאורוס.

הפירורפטור היה דרומזאור באורך של 1.6 מטר והיה דו-רגלי בעל טפרים קטלניים בקצוות רגליו והיה בעל רגליים בינוניות באורכם. הטפרים שלו הגיעו לאורך 6.5 ס"מ והיו כלי נשק קטלניים מאוד, אשר ננעצו בגולגולות או בצווארי הטרף וקרעו אותו. לדינוזאור היה זנב ארוך ששימש לאיזון וייתכן מאוד שהיה מכוסה נוצות בדומה לסוגים דומים במשפחה כמו המיקרורפטור או הסינאורניתוזאורוס.

## בתרבות
*פירורפטור מופיע בתוכנית כוכב הדינוזאורים בפרק הרביעי בעוד פרט המכונה "פוד" נודד על בול עץ כדי לשרוד צונאמי ולצד פרט נוסף שנטרף בהמשך בידי אלאסמוזאורוס. הוא מצליח להגיע אל האי האטג הקדום, שם חיים דינוזאורים גמדיים, ביניהם הוא משגשג בתור טורף-על.
*בסרטי פארק היורה הפירורפטור מופיע בסרט עולם היורה: עולם חדש, ב"עמק ביוסין" על אגם קפוא. הפירורפטור מוצג מכוסה נוצות המתאים לשחייה מתחת למים והוא גדול בהרבה מהדינוזאור האמיתי. הוא תוקף את אוון וקאילה הנופלים לשטחו אך אלה מצליחים לברוח מהאגם שלו עד לתוך פיר מעלית. הוא מופיע גם במספר משחקי מחשב של הסדרה כמו Jurassic World: Alive ועולם היורה: המשחק.
*צעירי פירורפטור מופיעים גם בסדרה כוכב פרהיסטורי, בעודם מלקטים אמוניטים שמתו על החוף.

## קישורים חיצוניים

קטגוריה:בעלי חיים שתוארו ב-2000
קטגוריה:טקסונים שתוארו בידי פיליפ טקה
קטגוריה:דרומאוזאוריים
קטגוריה:דינוזאורים שחיו בקרטיקון עליון באירופה
קטגוריה:צרפת: מאובנים
קתרין וולף ברוס

**קתרין וולף ברוס** (באנגלית: **Catherine Wolfe Bruce**; 22 בינואר 1816, ניו יורק – 13 במרץ 1900, ניו יורק) הייתה נדבנית אמריקאית אשר תמכה רבות בתחום האסטרונומיה.

## ביוגרפיה
[ממוזער| טלסקופ ברוס למטרות [צילום אסטרונומי במצפה הכוכבים היידלברג בגרמניה]]
ברוס נולדה ב-22 בינואר 1816, ל (1781–1866), תעשיין, בעל בית דפוס וממציא בתחום הדפוס, שנולד באדינבורו, סקוטלנד וקתרין וולף (1785–1861) מניו יורק. היו לה ארבע אחיות ושני אחים.

ברוס למדה ציור, מספר שפות ובהן לטינית, גרמנית, צרפתית ואיטלקית, וגם את הספרות בשפות אלו.

בשנת 1890 פרסמה תרגום של היצירה הלטינית "דיאס אירה".

ברוס מעולם לא נישאה. לקראת סוף חייה, עקב מחלה ממושכת, היא הייתה מרותקת לביתה.

היא מתה ב-13 במרץ 1900 בביתה בשדרה החמישית בניו יורק.

### תמיכה במדע ואסטרונומיה
[שמאל|ממוזער| ספריית ג'ורג' ברוס במיקומה המקורי ב[רחוב 42 בניו יורק, 1888]]
בשנת 1877 תרמה 50 אלף דולר לבניית בניין ספרייה ורכישת ספרים לזכר אביה. הספרייה, הידועה בשם "ספריית ג'ורג' ברוס", הושלמה בשנת 1888 ונבנתה בפינת הרחובות 42  מספר 226 מערב, בעיצוב שתוכנן על ידי הארכיטקט  . בשנת 1913 הבניין נמכר והתמורה שימשה לבניית הספרייה הנוכחית של ג'ורג' ברוס, הממוקמת ברחוב 125 בהארלם.

ברוס הייתה אסטרונומית חובבת, אולם היא התחילה בתרומה לתחום האסטרונומיה רק בגיל 73, לאחר שקראה מאמר של האסטרונום  הטוען כי כל התגליות המשמעותיות באסטרונומיה כבר התגלו. היא פנתה אל יצרן הטלסקופים , מחברת טלסקופי חלל ידועה, כדי לברר איך אפשר לתרום משמעותית ולקדם את המחקר.
 
ברוס העניקה למעלה מ-54 תרומות משמעותיות בתחום האסטרונומיה, בסכום שהצטבר לכ-275,000 דולר, בין השנים 1889 ו-1899. התרומות כללו תרומות 50 אלף דולר לקניית טלסקופים חדשים במצפה הכוכבים של מכללת הרווארד (HCO), בארצות הברית, 35 אלף דולר למצפה דאלדי, 90 אלף דולר ל  של אוניברסיטת שיקגו בארצות הברית וב, גרמניה, שהיה בהנהלתו של מקס וולף.

כמו כן, ברוס ייסדה את מדליית הזהב על שם קתרין וולף ברוס הניתנת לאסטרונומים על הישגים משמעותיים ועל מפעל חיים בתחום האסטרונומיה. זו אחת מהמדליות היוקרתיות בתחום זה.

## הנצחה והוקרה
ברוס קיבלה מדליית זהב על ידי הדוכס הגדול של באדן.

האסטרואיד 323 ברוסיה שהתגלה על ידי מקס וולף, ומכתש "ברוס" על הירח נקראים על שמה.

האסטרונום יוהאן פאליזה נתן לה האפשרות לבחור שם לאסטרואיד  כאות הוקרה על תרומתה. היא בחרה לקרוא לאסטרואיד על שם הכשדים, שהיו ידועים בתצפיות השמיים שלהם.

## קישורים חיצוניים

## הערות שוליים

קטגוריה:נדבניות אמריקאיות
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:אמריקאיות שנולדו ב-1816
קטגוריה:אמריקאים שנולדו ב-1816
קטגוריה:אמריקאיות שנפטרו ב-1900
קטגוריה:אמריקאים שנפטרו ב-1900
צ'רי QQ6

**צ'רי QQ6** (באנגלית: **Chery QQ6**) היא מכונית סופרמיני המוגדרת כמכונית עירונית, וקומפקטית מתוצרת יצרנית הרכב הסינית **[[צ'רי (יצרנית רכב)|צ'רי]]** (שם מלא: "Chery Automobile Co., Ltd", בסינית: **奇瑞汽车股份有限公司**) אשר יוצרה בין השנים 2006–2010.

בין השנים 2010 — 2013 יוצרה גרסה של דגם "צ'רי QQ6" שהייתה קרויה "Chery Cowin 1".

מלבד לייצור דגמי "שרי QQ6" בסין, דגמי "צ'רי QQ6" יוצרו במצרים ובאיראן.

## "צ'רי QQ6"
* 4 דלתות - סדאן.
* 5 נוסעים.
* שם קוד: S21.
* מנוע הנעה קדמית.
* מכל דלק: 45 ליטר.
* צמיגים: 175/60R14.
* דגמי יוצאו לצ'ילה, קולומביה, אוקראינה.
### סוגי מנוע
* 1.1 ליטר - מנוע "Chery"  מסוג "SQR472F".
* 1.3 ליטר - מנוע "Chery" מסוג "SQR473F".

## דגמים
* "Standard 1.1".
* "1.1 Comfort".
* "1.1 Luxury".
* "1.3 Comfort".
* "1.3 Luxury".
* "1.3 AT".

## גלריה

קובץ:Chery QQ6 2017.12.29.jpg | "צ'רי QQ6"
קובץ:Chery QQ6 01 China 2012-06-02.JPG | "צ'רי QQ6"
קובץ:Chery QQ6 02 China 2012-06-02.JPG | "צ'רי QQ6"
קובץ:Chery QQ6 rear China 2012-05-05.JPG | "צ'רי QQ6"
קובץ:Chery QQ6 China 2016-04-08.jpg | "צ'רי QQ6"


## ראו גם
* צ'רי QQme

## קישורים חיצוניים

* 
* 
*  "צ'רי QQ6" אתר היצרן (Official website of Chery QQ6)

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2006
קטגוריה:כלי רכב המיוצרים בסין
קטגוריה:כלי רכב המורכבים במצרים
קטגוריה:כלי רכב המורכבים באיראן
QQ6
48 שעות ביממה

**48 שעות ביממה** (באנגלית: ** Hours a Day 48**) הוא סרט קצר ישראלי משנת 1949 שהופק למען ארגון הדסה ומתאר את סיפורה של אחות מיילדת בבית החולים הזה בתקופה קריטית במלחמת העצמאות. היא מספרת על קורותיה במשך כל הסרט. הסרט מתחיל ומסתיים בלידה כסמל למדינת ישראל שזה אך נולדה. זה היה סרט הקולנוע הראשון שהופק במדינת ישראל.

בתפקידים הראשיים משתתפים זרובבלה (בבלה) ששונקין וטולי רביב. שניהם היו קודם לכן בלהקת החישטרון.

שם הסרט נובע מרצף המאורעות הקשים שעוברים עליה כאילו יש ביממה 48 שעות. בזמן קצר מועלים נושאים כמו מלחמת העצמאות, ניצולי השואה, העלייה. בסרט נראים בתיה החרבים של ירושלים מיד לאחר המלחמה. בסרט מושמע מדי פעם המנון הפלמ"ח.

בתחילת הסרט מופיעה הקדשה מטעם הדסה לרופאים, האחיות ושאר הצוות בבתי החולים של הדסה בירושלים, צפת ובאר שבע שעשו הכל למען תחייתה של מדינת ישראל.

הסרט הועבר לארכיון שפילברג והועלה משם לאתר יוטיוב.

## תקציר העלילה
נעמי (זרובבלה ששונקין) היא אחות מיילדת ומדריכה בבית החולים הדסה בירושלים. בין תלמידותיה נמצאת ניצולת שואה עם מספר על היד ואחת שחברתה נספתה בשיירת הדסה, אסון שמתואר בסרט.

בעלה של נעמי, דוד, (טולי רביב) הוא מפקד בפלמ"ח. הוא יוצא עם לוחמיו לכבוש מוצב החולש על הדרך לירושלים. הערבים צולפים עליהם אבל הוא מאגף אותם בפעולה נועזת ומחסל אותם בזריקת רימון יד.
נעמי עברה באירופה את תקופת השואה ביחד עם אחיה הקטן אברהם. הם נפרדו בנאפולי וכעת מגיע אברהם לנמל חיפה. נעמי מקבלת רשות לקבל את פניו עם ירידתו מהאנייה עם ילדים רבים אחרים.

לאחר הפגישה הנרגשת היא מביאה את אברהם לקיבוץ אלונים וחוזרת עם האמבולנס לירושלים.
בדרך הם מבחינים באיתות מאחד הקיבוצים ומסתבר שיש בו יולדת שחייבים לפנותה במהירות להדסה. האמבולנס נכנס לבית החולים ונעמי ממהרת להתכונן ללידה.

באותו רגע נכנס ג'יפ עם פצוע ונעמי מבחינה שזה דוד. היא מתלבטת אם לעזור לו או להיכנס לחדר לידה ובוחרת באפשרות השנייה. רק לאחר הלידה המוצלחת היא ממהרת למיטתו של דוד שזה עתה יצא מחדר הניתוח ומאושרת להיווכח שהוא בסדר. ברקע נשמע המנון הפלמ"ח מפי הפלמחניקים שהגיעו לעיר.

## קישורים חיצוניים
*דיון עם זרובבלה ששונקין על 48 שעות ביממה, באתר יוטיוב
*48 שעות ביממה, בערוץ יוטיוב

קטגוריה:סרטים בעברית
קטגוריה:סרטים באנגלית
קטגוריה:סרטים קצרים
קטגוריה:סרטים ישראליים קצרים
קטגוריה:סרטי מלחמה ישראליים
קטגוריה:סרטי מלחמת העצמאות
קטגוריה:סרטים על ניצולי השואה
קטגוריה:ירושלים בקולנוע
קטגוריה:הקיבוץ בתרבות ובאמנות: סרטים
קטגוריה:אלונים
פלימות' קונקורד

ממוזער|310px| "פלימות' קונקורד", קופה
**פלימות' קונקורד** (באנגלית: **Plymouth Concord**) היא מכונית קופה אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1951–1952.

## תצורות "פלימות' קונקורד"

* 2 דלתות - קופה.
* 2 דלתות - פאסטבק סדאן .
* 2 דלתות - סטיישן.

## "פלימות' קונקורד"
* 2 דלתות.
* 3 נוסעים במושבים הקדמיים בלבד (בדגמי קופה).
* 6 נוסעים בדגמי פאסטבק (3+3).
* מחיר היחידה דגם פאסטבק סדאן בשנת 1951 בארצות הברית עמד על 1,673 דולר.
* שמשת חלון קדמי - 2 חלקים סימטריים.
* מנוע קדמי.
* מנוע הנעה אחורית.

## ראו גם
* קרייזלר
* פלימות' פלאזה
* פלימות' דה לוקס
* פלימות' סבוי

## קישורים חיצוניים

* 
* 
* 

## הערות שוליים

קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1951
קונקורד
קטגוריה:מכוניות אמריקאיות
דני דוידי

**דני דוידי** (נולד ב-20 בספטמבר 1965) הוא קצין בצה"ל במילואים בדרגת תת-אלוף, אשר פיקד על עוצבת נתיבי האש ועל המכללה לפיקוד טקטי.

## ביוגרפיה
דוידי התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. לאחר קורס קצינים שימש במגון תפקידי מטה ופיקוד ובהם מפקד פלוגה וגדוד. בשנים 2000–2004 פיקד על עוצבת נתיבי האש, בין היתר במבצע חומת מגן. בשנים 2001–2005 פיקד על המכללה לפיקוד טקטי.

## קישורים חיצוניים

* .

## הערות שוליים

קטגוריה:מפקדי חטיבה 600
קטגוריה:מפקדי גדודים בחטיבה 500
קטגוריה:מפקדי המכללה לפיקוד טקטי
קטגוריה:ישראלים שנולדו ב-1965
אריק דוידי

**אריק דוידי** הוא קצין בצה"ל במילואים בדרגת אלוף-משנה, אשר פיקד על עוצבת נתיבי האש.

## ביוגרפיה
דוידי התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. לאחר קורס קצינים שימש במגון תפקידי מטה ופיקוד ובהם מפקד פלוגה וגדוד 53 של חטיבה 188. בין היתר פיקד דוידי על גדודו והוביל אותו בעת הלחימה בדרום לבנון, ובכלל זה בהדיפת מתקפה של חזבאללה על מוצבים שהחזיק כוח מחטיבת גולני באפריל 1987. בשנים 1995–2000 פיקד על עוצבת נתיבי האש, בין היתר במבצע חומת מגן. בשירות המילואים שימש כשופט בבית הדין הצבאי לערעורים. לאחר שחרורו הקים חברה לייעוץ ביטחוני וביטחון המולדת בשם E. Global Group. דוידי הוא בוגר המכללה לביטחון לאומי.

## קישורים חיצוניים

## הערות שוליים

קטגוריה:מפקדי חטיבה 600
קטגוריה:מפקדי גדודים בחטיבה 188
קטגוריה:שופטי בתי הדין הצבאיים
קטגוריה:אלופי-משנה בצה"ל
קטגוריה:בוגרי תיכון מקיף גולדווטר (אילת)
קטגוריה:בוגרי המכללה לביטחון לאומי
קטגוריה:ישראלים שנולדו במאה ה-20
יאמה

"**יאמה**" (מעוצב: "**יַאמַּהּ**") הוא סינגל שהוקלט על ידי הזמרת הישראלית מרגלית צנעני. השיר יצא לאור ב-18 בדצמבר 2018, כסינגל שלא מתוך אלבום, על ידי חברות תקליטים ביג בוס רקורדס ובנדי כתום.

השיר הגיע למקום הראשון במצעד של כאן גימל.

## רקע וכתיבה
השיר נכתב על ידי עמוס נוי, הולחן על ידי דודו טסה והופק על ידי טסה וניר מימון. השיר הוא מעין בלדה ים-תיכונית, בה מדובר על אישה שנפגעה מדברים רבים. שיר זה מתפקד כשיר הראשון של צנעני מאז "רחוק מכאן שיצא בשנת 2016.

יוסי חרסונסקי סקר את השיר, והעניק לו ציון של שלושה וחצי כוכבי זהב מתוך חמישה.

## וידאו קליפ
טרם הוציאה את הווידאו קליפ המלא של השיר, העלתה מרגלית צנעני לערוץ היוטיוב שלה אודיו של השיר, המציג את עטיפתו של הסינגל ב-18 בדצמבר 2018. בנוסף לכך, עלה השיר לרשתות הזרמת המדיה ספוטיפיי ואפל מיוזיק.

## מיקומי שיא

## קישורים חיצוניים

## הערות שוליים

קטגוריה:שירי מרגלית צנעני
קטגוריה:שירים בעברית
קטגוריה:שירים על כאב לב
עקיבא ווייס

[ממוזער|עקיבא ווייס מדווח ב[מהדורת חדשות מרכזית|מהדורה המרכזית של כאן 11 מכינוס מועצת גדולי התורה של אגודת ישראל על חוק גיוס בני ישיבות, אוקטובר 2018]]
**עקיבא ווייס** (נולד בכ"ה בחשוון ה'תשנ"ג, 21 בנובמבר 1992) הוא עיתונאי חרדי ישראלי המשמש כתב פוליטי ומדיני בעיתון ובאתר מקור ראשון.

## ביוגרפיה
נולד בבני ברק, בן למשפחה בת 15 ילדים ולמד בתלמוד תורה סאטמר. בוגר ישיבת מאור התלמוד הליטאית-חרדית ברחובות. שירת ב'יד שרה' במסגרת השירות הלאומי.

החל את דרכו העיתונאית ב"קו נייעס". שימש כתב פוליטי באתר קוקר-אקטואליק, מבית תחנת הרדיו 'קול ברמה' תחת שם העט "אבי שיף". בהמשך היה הכתב הפוליטי של אתר 'בחדרי חרדים'.

בשנת 2016 החל לעבוד בתאגיד השידור הישראלי ככתב כלכלי ופרסם כתבות רבות על מעמד הביניים החרדי והעשירון התחתון, ביניהם תחקירים על מפעל הפיס והמדיניות החרדית כלכלית.

בשנת 2017 נבחר לאחד הצעירים המשפיעים של וואלה ברנזה.

בשנת 2018 מונה לכתב לענייני דת של תאגיד השידור ומפרסם כתבות בכאן 11, בכאן ב' ותחנות הרדיו הנוספות של כאן.

באפריל 2025 עזב את "כאן חדשות" ועבר לשמש כתב פוליטי ומדיני של מקור ראשון.

## חיים אישיים
באוגוסט 2023 נישא לאלקי ברגשטיין, יועצת השר אופיר סופר ולהם בן.

## כתבותיו הבולטות
*חשיפת הקלטות של האדמו"ר מגור על משבר הגיוס - ערב פיזור הכנסת ה-21
*חשיפת הפגישה לפירוק הבית היהודי
*תחקיר על תפקוד רבני ערים
*חשיפת הקלטה של משה גפני על דיל חוק הלאום
*פרסום על השיחות בין שמעון פרס לרב עובדיה יוסף על תמיכה בהסכם השלום עם הפלסטינים
*תחקיר על הכשרת הימורים במפעל הפיס במגזר החרדי

## קישורים חיצוניים

* הפודקאסט "מה קורה כאן" בהגשת לי-אור אברבך, עקיבא וייס: "חרדים הם לא סרטוני חתולים", אתר כאן, 5 בספטמבר 2018

## הערות שוליים

קטגוריה:סגל תאגיד השידור הישראלי - כתבי כאן חדשות
קטגוריה:עיתונאים חרדים ישראלים
קטגוריה:עיתונאי קווי הנייעס
קטגוריה:ישראלים שנולדו ב-1992
אליפות הזוגות של NXT UK

**אליפות הזוגות של NXT UK** (באנגלית: **NXT UK Tag Team Championship**) הייתה תואר אליפות זוגות בהיאבקות מקצועית, שנוצר על ידי ארגון ההיאבקות האמריקאי, ה-WWE, ושייך למותג הפיתוח שלו, NXT UK, ששימש כמותג האחות של NXT בממלכה המאוחדת. האליפות נוצרה ב-18 ביוני 2018, כשהאלופים הראשונים היו ג'יימס דרייק וזאק גיבסון. האלופים האחרונים היו ברוקס ג'נסן וג'וש בריגס. אליפות זו אוחדה עם אליפות הזוגות של NXT ב-4 בספטמבר 2022 באירוע Worlds Collide.

ארגון ה-WWE הודיע על תוכניותיו ליצור מותג בממלכה המאוחדת במהלך דצמבר 2016, לעומת זאת, תוכנית זו יצאה לפועל רק באמצע שנת 2018, כש-NXT UK הפך למותג המדובר. האליפות נוצרה ב-18 ביוני 2018 במהלך הלילה הראשון של טורניר אליפות בריטניה לשנת 2018. למרות שתואר אליפות זה הוא אחת מארבע חגורות אליפות הזוגות ב-WWE, הוא נחשב לאחרון בחשיבותו במחלקת הזוגות, כששלוש חגורות אליפות הזוגות של שלושת המותגים הראשיים (אליפות הזוגות של Raw, אליפות הזוגות של סמאקדאון ואליפות הזוגות של NXT) נחשבות לבכירות ממנו.

## היסטוריה

במסיבת עיתונאים שנערכה ב-O2 ארנה ב-15 בדצמבר 2016, טריפל H חשף את תוכניות ה-WWE להקמת מותג בממלכה המאוחדת, שבו מתאבקים מהמדינות השונות יתחרו. כמו כן, אליפות בריטניה של ה-WWE נוצרה באותו היום, לעומת זאת, תוכניות אלו לקחו זמן, כשרק באמצע שנת 2018 הן התממשו. ב-18 ביוני 2018 במהלך הלילה הראשון של טורניר אליפות בריטניה, אליפות הזוגות של NXT UK, ביחד עם אליפות הנשים של NXT UK, הוכרזו למותג NXT UK. ב-14 באוקטובר, במהלך הקלטות התוכנית NXT UK בפלימות', טריפל H והג'נרל מנג'ר, ג'וני סיינט, חשפו את חגורות אליפות הזוגות. טורניר הדחות של ארבעה זוגות התקיים בהקלטות התוכנית NXT UK ב-24 וב-25 בנובמבר (ששודרו לאחר מכן ב-2 וב-9 בינואר 2019, בהתאמה). הגמר התקיים באירוע NXT UK TakeOver: Blackpool, שנערך ב-12 בינואר, ובו ג'יימס דרייק וזאק גיבסון ניצחו את מאסטש מאונטיין (טרנט סבן וטיילר בייט) וכתוצאה מכך הפכו לאלופי הזוגות הראשונים.

## עיצוב האליפות

חגורות האליפות נחשפו על ידי מנהל התפעול הראשי של ה-WWE וראש צוות NXT, טריפל H, ביחד עם הג'נרל מנג'ר של NXT UK, ג'וני סיינט, ב-14 באוקטובר, במהלך הקלטות התוכנית NXT UK בפלימות'. הפלטה המרכזית מעוצבת סביב הלוגו של NXT UK, כשלעצמו מכיל בצדדיו את סמל הממלכה המאוחדת, עם אריה וסוס (במקום החד קרן המסורתי) בנוסף ללוגו של NXT בצורה אנכית. החיות הן מזהב, בעוד שהלוגו הוא מכסף. הכיתוב מעל הגלובוס העליון הוא "הזוגות של UK", בעוד שהכיתוב מתחת לגלובוס התחתון הוא "אלופים". גבול מעוטר בזהב עם תכשיטים אדומים תוחמים את הפלטה המרכזית. פסים מפרידים מזהב בכל קצה מפרידים בין הפלטה המרכזית לשתי הפלטות הצדדיות. במה שהפך למאפיין בולט של חגורות האליפות בארגון, הפלטות הצדדיות ניתנות לשליפה ולהחלפה עם הלוגו של אלופי הזוגות הנוכחיים; ברירת המחדל של פלטות אלו היא הלוגו של ה-WWE. הפלטות מוטמעות על רצועת עור בצבע שחור.

### הטורניר להכתרת אלופי הזוגות הראשונים של NXT UK

## רשימת האלופים

## קישורים חיצוניים

* 

## הערות שוליים

זוגות
סירוס (אי)

** סירוס** (ביוונית: **Σύρος**) הוא אי בקבוצת האיים הקיקלאדיים שבים האגאי. האי ממוקם 144 ק"מ מדרום-מזרח לאתונה, שטחו 83.6 קמ"ר וחיים בו כ-21,000 תושבים. העיר הגדולה באי, ארמופולי (Ερμούπολη) , היא בירת האיים הקיקלאדיים ועיר נמל חשובה בים האגאי. בה נמצא קמפוס אוניברסיטת הים האגאי, נמל תעופה בינלאומי (IATA = **JSY**; ICAO = **LGSO**) וכמה קונסוליות של מדינות אירופאיות. העיר השנייה בגדלה, אנו סירוס (Άνω Σύρος) מתנשאת על הר ובראשו מצודה שהוקמה בימי השלטון הוונציאני באי. הרשות המוניציפלית של האי כוללת גם את שני האיים הזעירים הבלתי מיושבים ורוריוסה וגיירוס (Γυάρος) הנמצאים צפונית לו.

## היסטוריה
באי קיימים ממצאים מלפני 5,000 שנה, מתקופת הברונזה ביוון העתיקה. שרידים המשויכים לתרבות הקיקלאדית התגלו באתר קסטרי (Καστρί) וזהו אחד המקומות המיושבים העתיקים ביותר שהתגלו באזור יוון.

האי יושב ככל הנראה על ידי הפיניקים ונודע כמקומו של הפילוסוף פרקידס, בן המאה השישית לפנה"ס, מורו של פיתגורס. 

במהלך ימי הביניים נכבש האי על ידי סיציליה, האימפריה הערבית, הרפובליקה של ונציה (מ-1204) והאימפריה העות'מאנית (מ-1522).  

ב-1522 נכבש האי על ידי ח'יר א-דין ("ברברוסה"), שודד ים, מדינאי ואדמירל עות'מאני שפעל בשירותו של הסולטאן סולימאן המפואר. לאיים הוענק חופש דת והקלות במיסים. בפרט זכתה לתמיכה הכנסייה הקתולית באי. מיקומו האסטרטגי של האי תרם לכך שהוא היה תמיד בסיס ימי מבוצר. תושבי האי, שרובם היו קתולים (בניגוד לתושבי יוון שהיו יוונים-אורתודוקסים) וזכו לאוטונומיה במסגרת האימפריה העות'מאנית, שמרו על נייטרליות בעת מלחמת העצמאות היוונית. עקב השקט היחסי באי, זרמו אליו פליטים יוונים מאסיה הקטנה, כיוס, ספצס ומקומות נוספים. פליטים אלה למעשה בנו את העיר ארמופולי כעיר גדולה. 

### בתקופה המודרנית
ב-1829 סופח האי לממלכת יוון. עקב כך גדלה מאוד השפעת הכנסייה יוונית-אורתודוקסית באי. במהלך שנות ה-30 של המאה ה-19 הפכה ארמופולי לעיר בירה, עם סניפי דואר ובנק, מוזיאון, ספרייה, בית משפט השלום, בית ספר ציבורי, מרפאה ועוד. כן הגיעו לאי בעלי ממון שבנו בו בתי קיט ובתי מידות ותרמו להמרצת הכלכלה המנומנמת. ב-1854 הכתה באי מגפת כולרה. עד שנות ה-60 של המאה ה-19 הוקמו בעיר מבני ציבור בסגנון נאו-קלאסי שתוכננו על ידי אדריכלים מגרמניה ומאיטליה ובהם בית העירייה, תיאטרון אפולו, הספרייה המרכזית ובית החולים, כמו גם מספר וילות פרטיות מחוץ לעיר. במקביל התפתח נמלה של העיר והפך לנמל שוקק הכולל גם מרכז מסחרי ותעשייתי מודרני. ב-1856 נוסדה בעיר חברת ספינות הקיטור היוונית (.Hellenic Steamship Co). ב-1861 נוסדה בעיר חברת נאוריו (Νεώριο Σύρου), לתיקון וייצור ספינות (ובהמשך גם ייצרה מכוניות), אחת מחברות התעשייה הוותיקות ביותר ביוון. אולם סירוס וארמופלי לא הצליחו לעמוד בתחרות מול נמלי היבשה הגדולים שהחלו להתפתח במהירות בפטרס ובפרט בפיראוס ולקראת מפנה המאה העשרים האי שקע שוב בנמנום, ושגשוגו היחסי נקטע עקב מלחמות המאה ה-20.

בעוד ארמופולי זכתה לפיתוח מודרני ולאווירה יוונית טיפוסית מוארת ולבנה, הרי שאנו סירוס משמרת אווירה ימי-ביניימית-ונציאנית, עם סמטאות צרות המתפתלות לראש ההר, בתים בגוון אדמה וכנסייה קתולית מרכזית.

מאז שנות ה-80 של המאה ה-20 הפכה כלכלת האי למבוססת תיירות, והוא מציע שירותי תיירות מגוונים וכן מרכז תיירותי, אדמיניסטרטיבי ולוגיסטי לשאר האיים באזור.

## קישורים חיצוניים

* אתר תיירות סירוס
* אתר אוניברסיטת הים האגאי
* סירוס באתר תיירות יוון
* 

## הערות שוליים

קטגוריה:האיים הקיקלאדיים
פאבל אדמוביץ'

**פאבל בוגדאן אדמוביץ**' (בפולנית: **Paweł Bogdan Adamowicz**; 2 בנובמבר 1965 – 14 בינואר 2019) היה פוליטיקאי ועורך דין פולני. הוא כיהן בתפקיד ראש עיריית גדנסק שבפולין מ-1998 עד הירצחו.

## ביוגרפיה
אדמוביץ' נולד בעיר גדנסק בשנת 1965. הוא רכש את השכלתו באוניברסיטת גדנסק. בשנת 1989 החל לעבוד כעוזר באוניברסיטת גדנסק. בשנים 1990–1993 היה סגן רקטור לענייני סטודנטים. בשנים 1993–1996 סיים הכשרה משפטית כיועץ משפטי. בשנת 1990, לאחר נפילת השלטון הקומוניסטי בפולין באירועי סתיו העמים, החל אדמוביץ' את כהונתו כחבר במועצת עיריית גדנסק. הוא כיהן בתפקיד זה עד לשנת 1998, אז מונה לראש העיר. בשנת 2002 אושרר מינויו של אדמוביץ' ברוב של 70% מהקולות. במהלך תקופת כהונתו, עוטר אדמוביץ' בפרסים רבים על ידי מנהיגים בפולין ומחוצה לה, ביניהם יוחנן פאולוס השני ואלכסנדר קוושנייבסקי. אדמוביץ' הביע תמיכה בזכויות להט"ב ובקהילה היהודית בפולין.
[ממוזער|[תנועת הצופים בפולין|צופים פולנים שומרים על ארון הקבורה של פאבל אדמוביץ' לפני הלווייתו]]
בינואר 2019 נרצח אדמוביץ' במהלך מופע צדקה על ידי אסיר משוחרר, שטען כי מפלגתו של אדמוביץ', המצע האזרחי, אשמה במאסר שלו.

## חיים אישיים
בשנת 1999 התחתן אדמוביץ' עם מגדלנה אברמסקה, סטודנטית למשפטים באוניברסיטת גדנסק, אותה הכיר במהלך לימודיו. לימים היא הפכה לפרופסור למשפטים באותה אוניברסיטה. יש להם שתי בנות, אנטונינה (ילידת 2003) וטרזה (ילידת 2010).

## קישורים חיצוניים

* 

* 

## הערות שוליים

קטגוריה:ראשי עיריות בפולין
קטגוריה:גדנסק
קטגוריה:קורבנות רציחות פוליטיות באירופה
קטגוריה:עורכי דין
קטגוריה:פשע בפולין
קטגוריה:פולנים שנולדו ב-1965
קטגוריה:פולנים שנפטרו ב-2019
הר אלן (ארץ ויקטוריה)

**הר אלן** (באנגלית: **Mount Allen**) הוא הר בארץ ויקטוריה שבאנטארקטיקה. 

גובהו של ההר 1,400 מטרים מעל פני הים. 

ההר מתנשא בין קרחון קלארק לבין ראשו של עמק גרינווד. 

## היסטוריה
### גילוי ההר

ההר מופה לראשונה על ידי משלחת החקר האנטארקטית של אוניברסיטת ויקטוריה  מוולינגטון שבניו זילנד. 

המשלחת חקרה את האזור בין השנים 1960–1959. 

ההר נקרא על שם א.ד. אלן (A. D. Allen), אחד הגאולוגים של משלחת החקר.

## לקריאה נוספת

• B.R. WILLIAMSON, K.J. KREUTZ, P.A. MAYEWSKI, N.A.N. BERTLER, S. SNEED, M. HANDLEY, D. INTRONE, **[https://www.igsoc.org/journal/53/183/j07j008.pdf A coastal transect of McMurdo Dry Valleys (Antarctica) snow and firn: marine and terrestrial influences on glaciochemistry]**, Journal of Glaciology, Vol. 53, No. 183, 2007, P 686 

## קישורים חיצוניים

* הר אלן באתר הסקר הגאולוגי של ארצות הברית
* הר אלן באתר הגאזט האנטארקטי של ממשלת ניו זילנד
* הר אלן באתר הגאזט האנטארקטי המשווה SCAR של ממשלת אוסטרליה

## הערות שוליים
    

אלן
הייבן

**הייבן** (באנגלית: **Haven**) היא דרמה על-טבעית אמריקאית-קנדית המבוססת באופן רופף על הספר "הילד מקולורדו"  מאת סטיבן קינג. הסדרה עוסקת בחקירות מקרים על-טבעיים המתרחשים בעיירה הבדיונית הייבן במדינת מיין.

## סקירת הסדרה

## עלילה
סוכנת FBI בשם אודרי פרקר מגיעה לעיירה הייבן, ומגלה שרבים מתושביה נגועים ביכולות על-טבעיות שאינם מסוגלים לשלוט בהן. תושבים אלה מכונים "מוטרדים" (Troubled) והיכולות מכונות "צרות" (Troubles). אודרי, שגדלה כיתומה, מוצאת בהייבן תצלום של אישה הדומה לה ומניחה שזאת אמה. אודרי מתפטרת מהסוכנות ומתגייסת למשטרה המקומית כדי לעזור למוטרדים, להגן על תושבי העיירה ולגלות מידע על עברה.

## שחקנים ודמויות
### תפקידים ראשיים
* **[[אמילי רוז]] – אודרי פרקר**
: סוכנת פדרלית חסרת משפחה, חברים וקשרים אישיים, שנשלחת למשימה בהייבן ומחליטה להישאר בה
* **[[לוקאס בריאנט]] – ניית'ן וורנוס**
: שוטר מקומי ההופך לשותף של אודרי. סובל מצרה המאובחנת כמחלה אידיופתית במערכת העצבים.
* **אריק בלפור – דוק קרוקר**
: תושב הגר בספינה קטנה ועוסק בהברחת סחורה. מיודד עם ניית'ן מילדות, אך מסוכסך איתו בעונה הראשונה.

### תפקידי משנה
* **ניקולס קמפבל – גרלנד וורנוס**, צ'יף המשטרה המקומית ואביו של ניית'ן.
* **ריצ'רד דונאט – וינס טיגס**, עיתונאי, אחיו של דייב.
* **ג'ון דנסוורת' – דייב טיגס**, עיתונאי, אחיו של וינס.
* **מרי קולין צ'יזולום – אלינור קאר**, חוקרת רפואית.
* **מישל מונטית' – ג'וליה קאר**, רופאה, בתה של אלינור.
* **סטיבן מקהטי – אד דריסקול**, כומר המסית את קהילתו נגד המוטרדים אותם הוא מכנה "מקוללים".
* **אן קיילון – ג'ס מיניון**, ציידת הדואגת לחיות בר.
* **[[קתלין מונרו]] – אודרי פרקר**, סוכנת פדרלית עם קשר מסתורי לדמות הראשית.
* **[[ג'ייסון פריסטלי]] – כריס ברודי**, ביולוג ימי, מאמן נבחרת ליטל ליג בייסבול, בנו של ראש העיר.
* **וינסה אנטוני – אווי ראיין**, שותפה לשעבר של דוק.
* **[[אדם קופלנד]] – דווייט הנדריקסון**, "מתקן בעיות" העובד אצל הצ'יף.
* **ברי ויליאמסון – קלייר קלהאן**, פסיכיאטרית המטפלת במוטרדים.
* **דוריאן מיסיק – טומי בוון**, שוטר מעיר סמוכה שמגיע לחקור מקרה רצח.
* **קייט קלטו – ג'ורדן מקי**, חברה בארגון חשאי העוזר למוטרדים.
* **סטיב לאנד – ג'יימס קוגן**, "הילד מקולורדו" מהספר עליו מבוססת הסדרה.
* **קולין פרגוסון – ויליאם**, זר מסתורי עם ידע רחב על העיירה ועברה.
* **אמה להאנה – ג'ניפר מייסון**, עיתונאית המתחברת עם דוק.
* **[[כריסטיאן קמרגו]] – וייד קרוקר**, אחיו למחצה של דוק.
* **ג'יין איסטווד – גלוריה וראנו**, חוקרת רפואית.
* **[[לורה מנל]] – שרלוט קרוס**, מדענית העובדת במרכז לבקרת מחלות.
* **[[ויליאם שטנר]] – [[מושבת רואנוק|קרואטואן]]**, יצור בן אלמוות מממד אחר.

## הפקה
### צילומים
הסדרה צולמה כהפקה משותפת אמריקאית-קנדית באולפנים בלוס אנג'לס ובאתרים לאורך החוף הדרומי של נובה סקוטיה, הדומה לחופי מדינת מיין שבה מתרחשת העלילה. מיקומים מרכזיים צולמו בעיירה צ'סטר במטרופולין של הליפקס.

## קישורים חיצוניים
* 

קטגוריה:סדרות דרמה המשכיות
קטגוריה:Syfy
קטגוריה:אימוץ בתרבות ובאמנות
קטגוריה:סדרות טלוויזיה אמריקאיות שעלו לשידור בשנת 2010
לולה גלאודיני

**לולה לונה גלאודיני** (באנגלית: **Lola Luna Glaudini**; נולדה ב-24 בנובמבר 1971) היא שחקנית קולנוע וטלוויזיה יהודייה-אמריקאית. התפרסמה תחילה בשל תפקידה בתור סוכנת ה-FBI דבורה סיסירון בסדרה "הסופרנוס" (2004-2001) ברשת HBO, לאחר מכן בשל תפקידה בתור אל גרינווי (אנ') בשתי העונות הראשונות של הסדרה "מחשבות פליליות" (2006-2005) ברשת CBS ובתור אניטה נובאק בסדרה "ריי דונובן" (2019-2018) ברשת שואוטיים.

## ביוגרפיה
גלאודיני נולדה במנהטן שבניו יורק; אביה, רוברט גלאודיני (אנ') הוא מחזאי אמריקאי ממוצא איטלקי. אימה, נינה דיאן רוזן (לבית קפלר), היא סופרת ומדריכה בקולג' קהילתי בקליפורניה והיא בת למשפחה יהודית. 

היא למדה בבית הספר התיכון ג'ון מרשל, ולאחר מכן למדה במכללה לאמנויות בארד קולג' (אנ').

## קריירה
בשנת 1996 קיבלה את תפקידה הראשון בסרט "*Without a Map*" בדמותה של אנה.

בשנים 1996–1999 שיחקה בתפקיד משני בסדרת הטלוויזיה האמריקאית "NYPD Blue".

בשנים 2001–2004 שיחקה בתפקיד משני בתור סוכנת ה-FBI דבורה סיסרון בסדרת הדרמה זוכת הפרסים "הסופרנוס" של רשת HBO.

בשנים 2003–2004 השתתפה בתפקיד מרכזי בסדרה "The Handler".

בשנים 2005–2006 השתתפה בתפקיד ראשי בשתי העונות הראשונות של סדרת הטלוויזיה "מחשבות פליליות" של רשת CBS.

גלאודיני שיחקה גם במספר מחזות שכתב אביה, ואף זכתה בפרס הדרמה-לוג  לשחקנית הטובה ביותר, על תפקידה במחזה "Demonology".

## חיים אישיים
בשנת 2003 התארסה למעצב התכשיטים סטיוארט אינגלנד, ובשנת 2005 השניים נישאו. לזוג שני בנים. הם מתגוררים כיום בברוקלין, ניו יורק.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאיות ממוצא איטלקי
קטגוריה:בוגרות בארד קולג'
קטגוריה:בוגרי בארד קולג'
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
שון פארקס

**שון פארקס** (באנגלית: **Shaun Parkes**; נולד ב-9 בפברואר 1973) הוא שחקן אנגלי.

## ביוגרפיה
פארקס נולד בעיר לונדון. בגיל 16 נרשם ללימודי דרמה בסלטק קולג'. שנתיים אחר כך התקבל ללימודים באקדמיה המלכותית לאמנות הדרמה (RADA). אחרי ששיחק בתפקידי משנה בתיאטרון ובטלוויזיה, פריצת הדרך שלו הייתה ב-1999 בסרט "אקסטזי" (Human Traffic). בהמשך הופיע בסרטים כגון "Clubbed", "המומיה חוזרת", "דברים שצריך לעשות לפני גיל 30", ובסרט עטור השבחים "רמז לסקנדל". בטלוויזיה שיחק פרקס בסדרות כגון "לוק, סטוק...", "Servants", "קזנובה" ו"דוקטור הו" של ראסל טי דייוויס.

בתיאטרון כיכב פארקס לצדם של דייוויד תרלפול וניל סטוק במחזה זוכה הפרסים "Blue/Orange" מאת ג'ו פנהול שהוצג בווסט אנד. עוד שיחק במחזה "Elmina's Kitchen" מאת קוואם קוויי-ארמה, ובמחזה "טיטוס אנדרוניקוס" גילם את אהרון בתיאטרון שייקספיר גלוב. פארקס כיכב בתפקיד ראשי בסדרת הטלוויזיה הבלשית "מוזס ג'ונס" של ערוץ BBC Two, כשלצידו שיחק מאט סמית.

## פילמוגרפיה

## הופעות בתיאטרון
* דיגר במחזה "Elmina's Kitchen" (2005)
* אהרון המורי במחזה השייקספירי "טיטוס אנדרוניקוס" בתיאטרון הגלוב (2006)

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1973
לאורך הים

"**לאורך הים**" הוא סינגל שהוקלט על ידי הזמרת-יוצרת הישראלית עפרה חזה. את השיר כתבה והלחינה אילה אשרוב.

השיר יצא לאור בשנת 1994, כסינגל מתוך אלבומה השישה עשר של חזה, "כל הנשמה". במשך הזמן נכנס השיר לקלאסיקה הישראלית והפך לנכס צאן ברזל בישראל.

עם יציאתו נכנס השיר אל המקום ה-17 במצעד של רשת ג'.

## רקע
בתחילת 1994, עוד בטרם יציאת האלבום, ביצעה חזה את השיר בתוכניתו של דודו טופז "רשות הבידור" בערוץ 2. היא סיפרה בתוכנית: "כאשר שמעתי את השיר מאוד מאוד אהבתי, הוא מאוד ריגש אותי. הוא מבטא את האווירה שלנו כאן בארץ, לצערי הוא מאוד אקטואלי בימים אלה".

השיר הפך בהמשך גם לשיר הזיכרון של עפרה עצמה, וגם מרבים להשמיעו ביום הזיכרון לחללי מערכות ישראל.

כותבת השיר, אילה אשרוב, אמרה עליו: 

## הופעה
בשנת 1995 ביצעה את השיר בעצרת הזיכרון במלאת 30 יום לרצח יצחק רבין, בליווי קטע הפתיחה משירה "כל הנשמה". ביצוע זה הושמע גם בתחנות הרדיו השונות. השיר גם נכלל באלבום "שלום, חבר", שהופק במשותף על ידי חברות התקליטים אן אם סי, הד ארצי, הליקון ופונוקול בעקבות רצח רבין, כאלבום זיכרון. מאז משמש השיר כאחד מסמלי הזיכרון של רצח רבין. בפברואר 1997, שרה חזה את השיר, באחת מהופעותיה האחרונות בטלוויזיה הישראלית, לאחר אסון המסוקים. ב-24 בפברואר 2000, לאחר פטירתה של עפרה חזה, פורסמו מילות השיר בעמוד השער של ידיעות אחרונות, והוא הפך לסמל גם לאבל הלאומי על מותה. בשנת 2002, בערב מחווה לזכרה של עפרה, סיפר מנכ"ל "הד ארצי" דני וייס, שבעת עריכת אלבום האוסף "מנגינת הלב" הוא העדיף להכניס לאלבום את ההקלטה מהעצרת ולא את הגרסה שמופיעה באלבום "כל הנשמה" מכיוון שהוא רצה להעביר את אותו רגע מיוחד מהעצרת.

השיר נבחר במקום השלישי במצעד שיריה של עפרה חזה (אחרי השירים "מישהו הולך תמיד איתי" ו"גבריאל"). המצעד שודר ברשת ג'' בפברואר 2010, לציון עשר שנים למותה.

## גרסאות כיסוי
באחד מפרקי תוכנית הטלוויזיה "החרצופים", ששודר בפברואר 2000 לאחר מותה, הוצגה חזה בתור איילה הנמלטת מפני צלמי פפראצי וכתבי חדשות בחיק הטבע ומבצעת גרסת כיסוי לשיר עם מילים שהתייחסו לסערה סביב החשיפה שחזה, שהקפידה לשמור על פרטיותה, נפטרה ממחלת האיידס.

בשנת 2018, לקראת יום השנה ה-18 למותה של חזה, ויום הולדתה ה-60, יזמו חברת הליקון מיוזיק ותחנת הרדיו כאן גימל פרויקט הקלטות של ביצועים חדשים ללהיטים הגדולים. השיר "לאורך הים" היה השיר הראשון שהוקלט בפרויקט על ידי אברהם טל. האלבום עם שירי הפרויקט, קול הנשמה: שרים עפרה חזה, יצא ב-19 בנובמבר 2018.

לאורך השנים זכה השיר לגרסאות כיסוי נוספות, ובהן של אתי אנקרי, יואב יצחק ואחרים.

## מיקומי שיא

## קישורים חיצוניים

* סרטון השיר לאורך הים באתר יוטיוב
*
*

## הערות שוליים

קטגוריה:שירי עפרה חזה
קטגוריה:שירים בעברית
קטגוריה:שירי זיכרון חללי מערכות ישראל
קטגוריה:שירים על בדידות
קטגוריה:שירים על כאב לב
קטגוריה:שירים על מוות
קטגוריה:בלדות פופ
קטגוריה:סינגלים בהוצאת NMC יונייטד אנטרטיינמנט